2249 bekræftede smittetilfælde med covid-19. Sådan lyder torsdagens coronatal - og dermed også årets sidste tal, inden kalenderen siger 2021. Det er et fald siden onsdagens smittetal. Til gengæld sætter antallet af dødsfald rekord, da der det seneste døgn er registreret 42 dødsfald. Onsdag lå tallet på 30. I Region Nordjylland falder antallet af indlagte fra 52 til i dag 50 - heraf ligger ti på intensiv, hvilket er en stigning på to i forhold til i går. Jammerbugt Kommune er fortsat den kommune i Nordjylland, der har det højeste incidenstal pr. 100.000 indbyggere. På landsplan rangerer det på en 26. plads. Til gengæld er incidenstallet i kommunen faldet det seneste døgn fra 402 til i dag 336,8. Antallet af bekræftede tilfælde er også faldet i kommunen. Du kan følge landets overvågningsdata af covid-19 her. Udviklingen i Region Nordjylland kan du følge her.

Opsummering:
Her kan du få et lille overblik over det seneste døgns coronatal fra Statens Serum Institut og Region Nordjylland.